Elementi i kriteriji vrednovanja učenika iz nastavnog predmeta Povijest u Osnovnoj školi Plaški za šk.god. 2026./ 2027. (prema Kurikulumu povijesti i Pravilniku vrednovanja)


U procesu učenja i poučavanja Povijesti provode se tri pristupa vrednovanju:

Vrednovanje za učenje: jest poticanje i usmjeravanje učenja pravodobnim povratnim
informacijama. Provodi se sustavnim i kontinuiranim praćenjem individualnih i skupnih aktivnosti učenika, ciljanim pitanjima i razgovorom s učenicima te pisanim kontrolnim i praktičnim vježbama poput korištenja slijepih karata, izrade jednostavnih povijesnih karata na zadanoj podlozi, lenti vremena, različitih grafičkih prikaza i mapa, popunjavanja slijepih karata, izrade osobne mape i slično. Važnu ulogu u vrednovanju za učenje imaju pravodobne i jasne povratne informacije.

Vrednovanje kao učenje: promatra se kao sastavni dio učenja, a provodi se postupcima koji obuhvaćaju samovrednovanje i samoprocjenu učenika, kao i učeničko vrednovanje i procjenu radova drugih učenika. U procesu vrednovanja kao učenja učenik procjenjuje vlastito razumijevanje i poznavanje različitih postupaka i metoda, vlastite radove i uspješnost njihova prezentiranja i drugo. Učenici mogu vrednovati učenje i rezultate ostalih učenika, posebno nakon prezentiranja različitih individualnih i skupnih radova.

Vrednovanje naučenog: provodi se najčešće nakon obrađene nastavne teme i rezultira ocjenom prema sljedećem kriteriju za pisane provjere 0-49% nedovoljan, 50-59% dovoljan, 60-76% dobar, 77-89% vrlo dobar, 90-100% odličan.

Vrednovanje zaključne ocjene:
Zaključna ocjena može, ali i ne mora proizlaziti iz aritmetičke sredine upisanih ocjena. Ako je
učenik pokazao napredak u 2.polugodištu može mu biti zaključena više ocjena od trenutnog
prosjeka. Također ako je učenik učio i trudio se samo u 1. polugodištu, a u 2.polugodištu je
znatno popustio, može mu biti zaključena niža ocjena od trenutnog prosjeka.


	 
	1. ČINJENIČNO ZNANJE
(poznavanje najvažnijih događaja, pojava, procesa, pojmova, osoba i činjenica)

	Odličan (5): 
	Zna sve tražene povijesne događaje, pojave, procese, pojmove, osobe i činjenice te ih samostalno i cjelovito izlaže. 

	Vrlo dobar(4): 
	Zna većinu povijesnih događaja, pojava, procesa, pojmova, osoba i činjenica te ih izlaže uz manju pomoć nastavnika.

	Dobar (3):
	Prepoznaje  najvažnije i pojedine događaje, pojave, procese, pojmove, osobe i činjenice te ih izlaže  uz čestu pomoć  nastavnika

	Dovoljan (2): 
	Prisjeća se i nepovezano izlaže glavne povijesne događaje, pojave, procese, pojmove, osobe i činjenice.

	Nedovoljan (1): 
	Učenica/učenik nije dosegla/ao minimalni standard činjeničnog znanja. Izjavljuje da nije spremna/spreman.




	 
	2. KONCEPTUALNO ZNANJE
 
(poznavanje povijesne kronologije, povijesnoga kontinuiteta i općih društvenih promjena, uzročno-posljedičnih odnosa, snalaženje na  povijesnom zemljovidu, razumijevanje povijesnih izvora i stavljanje istih u povijesni kontekst)

	Odličan (5): 
	Pronalazi sve potrebne podatke na zemljovidu i legendi, cjelovito rješava pitanja kronološkog poretka i argumentira uzročno-posljedične veze i odnose, razumije povijesni kontinuitet i društvene promijene te povezuje povijesne izvore s njihovim vremensko-prostorim okvirom.  Samostalno izrađuje točne i cjelovite crte vremena i usporedne tablice zbivanja.

	Vrlo dobar(4): 
	Pronalazi većinu podatke na zemljovidu i legendi, rješava pitanja kronološkog redanja i argumentira uzročno-posljedične veze i odnose, razumije povijesni kontinuitet i društvene promijene te povezuje povijesne izvore s njihovim vremensko-prostorim okvirom uz rijetku pomoć nastavnika. Izrađuje točne crte vremena. Usporedne tablice zbivanja izrađuje uz pomoć nastavnika.

	Dobar (3):
	Pronalazi najvažnije i pojedine podatke na zemljovidu i legendi, necjelovito rješava pitanja kronološkog poretka, samo djelomičmo argumentira uzročno-posljedične veze i odnose, slabije razumije povijesni kontinuitet i društvene promijene te slabije povezuje povijesne izvore s njihovim vremensko-prostorim okvirom uz čestu pomoć nastavnika. Uz pomoć nastavnika izrađuje crte vremena. Uočava većinu  povijesnih sadržaja na povijesnoj karti i uz pomoć nastavnika donosi zaključke.

	Dovoljan (2): 
	Samo uz nastavnikovu pomoć uočava podatke na zemljovidu i legendi, neuspješno rješava pitanja kronološkog poretka, nesupješno argumentira uzročno-posljedične veze i odnose, pogrešno razumije povijesni kontinuitet i društvene promijene te neuspješno povezuje povijesne  izvore s njihovim vremensko-prostorim okvirom. Površno i s pogreškama određuje povijesne sadržaje na povijesnoj karti. Ne zna se koristiti slijepim kartama.

	Nedovoljan (1): 
	Ni uz nastavnikovu pomoć ne uočava podatke na zemljovidu i legendi, ne rješava pitanja kronološkog poretka, ne argumentira uzročno-posljedične veze i odnose, ne razumije povijesni kontinuitet i društvene mijene te ne povezuje povijesne izvore s njihovim vremensko-prostorim okvirom. Učenica/učenik nije dosegla/ao minimalni standard konceptualnog znanja. Izjavljuje da nije spremna/spreman. Pogrešno uočava i interpretira povijesne sadržaje na povijesnoj karti i donosi nelogične zaključke. Ne zna se koristiti slijepim kartama.



	 
	3. PROCEDURALNO ZNANJE
 
 (izrada i izlaganje samostalnih  radnih zadataka i pisanih radova,  interpretacija povijesnih izvora, kreiranje povijesnih zemljovda i rad na  njima, opći odnos prema radu)
 

	Odličan (5): 
	Razumije smisao, značenje i pouzdanost povijesnih izvora (slikovnih, pisanih) i obrazlaže svoj odgovor, cjelovito izrađuje povijesne zemljovide, analizira ih, cjelovito i interesantno izrađuje i izlaže samostalne radne zadatake i pisane radove. Razumije koncept multiperspektivnosti. Učenica/učenik pokazuje izrazitu aktivnost, motivaciju i interes za razumijevanjem i učenjem.

	Vrlo dobar(4): 
	Razumije smisao, značenje i pouzdanost povijesnih izvora (slikovnih, pisanih), izrađuje  povijesne zemljovide, analizira ih  uz manje propuste  te izrađuje i izlaže samostalne radne zadatake i pisane radove uz manje propuste. Razumije multiperspektivni pristup. Učenica/učenik pokazuje interes, aktivnost i motivaciju za spoznavanjem i učenjem.

	Dobar (3):
	Slabo razumije smisao, značenje i pouzdanost povijesnih izvora (slikovnih, pisanih), površno izrađuje  povijesne zemljovde, površno ih analizira, površno, necjelovito i neinteresantno izrađuje i izlaže samostalne radne zadatake i pisane radove. Prepoznaje koncept multiperspektivnosti. Učenica/učenik samo povremeno pokazuje aktivnost i  interes za spoznavanjem i učenjem.
 

	Dovoljan (2): 
	Samo prepoznaje značenje i pouzdanost povijesnih izvora (slikovnih, pisanih), neuspješno izrađuje povijesne zemljovide, neuspješno ih analizira i neuspješno prati njihovu tematiku, pogrešno izađuje i izlaže samostalne radne zadatake i pisane radove. Zbunjuju ga višestruke perspektive i značenja prošlih događaja, ljudi i pojava. Učenica/učenik ne pokazuje aktivnost, motivaciju i interes za spoznavnajem i učenjem te ju/ga se na rad mora opominjati i poticati.

	Nedovoljan (1): 
	Ne prepoznaje značenje i pouzdanost povijesnih izvora (slikovnih, pisanih), ne može izraditi povijesne zemljovide, izvršiti njihove analize i pratiti njihovu tematiku, ne prihvaća i ne sudjeluje u samostalnim radnim zadatacima te ne piše pisane radove. Učenica/učenik nije dosegla/ao minimalni standard proceduralnog znanja. Vještine usmenog, pisanog i ilustrativnog priopćavanja povijesnih informacija nisu razvijene. Učenica/učenik ne pokazuje interes i ne izvršava obveze koje se prakticiraju tijekom nastave povijesti.



